CELEX: 62009TJ0259
Language: bg
Date: 2010-12-16 00:00:00
Title: Решение на Общия съд (едноличен състав) от 16 декември 2010 г. # Европейска комисия срещу Arci Nuova associazione comitato di Cagliari и Alberto Gessa. # Клауза за подсъдност - Споразумение в рамките на финансовата помощ за европейски проекти за дебати, реализирани от неправителствени организации за 2003 г. - Иск, насочен срещу ръководителя на асоциация - Липса на компетентност - Неизпълнение на споразумението - Възстановяване на авансово платените суми. # Дело T-259/09.

Решение на Общия съд (едноличен състав) от 16 декември 2010 г. — Комисия/Arci Nuova associazione comitato di Cagliari и Gessa
      (Дело T-259/09)
      „Клауза за подсъдност — Споразумение в рамките на финансовата помощ за европейски проекти за дебати, реализирани от неправителствени организации
         за 2003 г. — Иск, насочен срещу ръководителя на асоциация — Липса на компетентност — Неизпълнение на споразумението — Възстановяване на авансово платените суми“
      
      1.                     Производство — Сезиране на Общия съд на основание клауза за подсъдност — Липса на компетентност на общностния съд когато не
            е налице изразена от страните воля да му предоставят компетентност да се произнесе по спор във връзка с договор — Договор,
            сключен между Комисията и асоциация — Иск на Комисията, насочен срещу председателя на посочената асоциация — Председател,
            който не е обвързан от договорите — Отхвърляне — Солидарна отговорност на председателя съгласно приложимото национално право —
            Липса на последици (членове 238 ЕО и 240 ЕО) (вж. точки 39—46)
      2.                     Бюджет на Европейските общности — Финансова помощ от Общността — Задължение на бенефициера да спазва условията за предоставяне
            на помощта — Финансиране, което обхваща само действителните разходи — Доказване на действителността на декларираните факти
            в установената форма и в определения срок — Липса — Недопустими разходи (член 274 ЕО) (вж. точки 61—67)
      Предмет
      
         
               Иск на основание член 238 ЕО, предявен въз основа на клауза за подсъдност, с който се цели осъждането на Arci Nuova associazione
                  comitato di Cagliari , както и на г‑н Gessa като лично и солидарно отговорен да възстановят авансово платени от Комисията
                  суми в рамките на Споразумение № 2003‑1550/001‑001 заедно с лихви за забава
               
            Диспозитив
      
         
                  1)
               
               
                  
               
               
                  	Отхвърля иска доколкото е насочен срещу г‑н Alberto Gessa.
               
            
         
                  2)
               
               
                  
               
               
                  	Осъжда Arci Nuova associazione comitato di Cagliari да възстанови на Европейската комисия сумата от 15 675 EUR, представляваща
                     главница, заедно с лихви за забава в размер на 7,32 %, считано от 20 май 2007 г. до пълното погасяване на задължението.
                  
               
            
         
                  3)
               
               
                  
               
               
                  	Осъжда Arci Nuova associazione comitato di Cagliari да заплати съдебните разноски.